OKAY

náhľad|Centrála spoločnosti OKAY s. r. o., Kšírova 256, 619 00 Brno

OKAY Elektrospotrebiče bol najväčší český a tiež významný slovenský retailový predajca spotrebnej elektroniky.

Spoločnosť sídlila v Brne a založil ju v roku 1994 Ing. Jindřich Životský, ktorý bol zároveň jej jediným vlastníkom. Od roku 2002 spoločnosť pôsobila aj na slovenskom trhu. V roku 2013 prekročili tržby skupiny päť miliárd korún českých. Okrem viac ako stovky predajní v Česku a na Slovensku prevádzkovala tiež v obidvoch krajinách internetový obchod. Spoločnosť pôvodne prevádzkovala aj 50 predajní v Poľsku a 20 v Rakúsku, z týchto trhov sa však stiahla. Na Slovensku Okay elektro definitívne ukončilo svoju činnosť v marci 2025.

Do rodiny OKAY Holdingu patrí taktiež sieť maloobchodných predajní JENA Nábytek (vrátane svojho e-shopu) a sieť brnianskych maloobchodov s potravinami OKAY Market.

 Dejiny 
1994 - Jindřich Životský založil spoločnosť
2002 - vstup spoločnosti na slovenský trh
2007 - otvorenie 100. predajne v Česku a na Slovensku
2009 - celková predajná plocha presiahla 160 000 m²
2010 - vznik siete brnianskych večierok OKAY Market
2011 - spustenie e-shopu www.okay.cz
2012 - JENA Nábytek súčasťou OKAY Holdingu
2013 - založenie OKAY electro & sofas

 Súčasnosť 
Spoločnosť sa v roku 2010 stala víťazom ankety Predajca roka v kategórii elektro. Prieskum bol vykonaný na reprezentatívnej vzorke 1020 osôb naprieč celou českou populáciou vo veku 15-79 rokov. V roku 2014 zamestnáva OKAY Holding už viac ako 700 ľudí, z toho približne 250 na brnianskej centrále. Celková plocha predajní dosahuje cca 200 000 m².

 Profesor OKAY 
Profesor OKAY je od roku 2014 maskotom spoločnosti OKAY. Od augusta tohto roka sa začal objavovať v propagačných materiáloch a reklamných spotoch v rádiovom i televíznom vysielaní. Postava profesora vystupuje vždy v bielom plášti so žltým motýlikom. Charakteristická je predovšetkým svojím účesom, ktorý nezaprie inšpiráciu u najznámejšieho teoretického fyzika Alberta Einsteina.

Postavu využíva spoločnosť OKAY tiež ako poradcu svojim zákazníkom. V článkoch na internetových stránkach radí profesor OKAY zákazníkom ako vybrať najvhodnejší výrobok a vyvracia najrôznejšie mýty a povery.

 Profil majiteľa 
Jindřich Životský sa narodil v roku 1964 v Brne. Absolvoval Vysoké učení technické v Brně (Fakultu elektrotechniky) a po krátkom pobyte v Nemecku sa od roku 1992 venuje vlastnému podnikaniu a v roku 1994 zakladá firmu OKAY. Z cudzích jazykov ovláda anglický a nemecký.

 Externé odkazy 
 okay.sk – oficiálne slovenské stránky OKAY Elektrospotrebiče

 Zdroj 

Kategória:Obchodné reťazce v Česku
Kategória:Obchodné reťazce na Slovensku
Kategória:Maloobchodné podniky
Kategória:Podniky založené v 1994